b'\n_START_ARTICLE_\nKilpailutus\n_START_PARAGRAPH_\nKilpailutus eli kilpailuttaminen tarkoittaa yhti\xc3\xb6iden tai julkisten yhteis\xc3\xb6jen harjoittamaa toimintaa, jolla ne etsiv\xc3\xa4t sopivinta urakoitsijaa, alihankkijaa tai palveluntarjoajaa tekem\xc3\xa4\xc3\xa4n ulkoistetun ty\xc3\xb6n. Kilpailutuksen prosessiin kuuluu tarjouspyynn\xc3\xb6n tekeminen ja julkistaminen, tietyn ajan varaaminen tarjousten j\xc3\xa4tt\xc3\xa4miseen ja tarjousten vertaileminen.  Kilpailutuksessa ei v\xc3\xa4ltt\xc3\xa4m\xc3\xa4tt\xc3\xa4 etsit\xc3\xa4 halvinta vaihtoehtoa vaan kokonaisvaltaisesti parasta omien kriteereiden pohjalta; kilpailuttajalle t\xc3\xa4rkeit\xc3\xa4 kriteereit\xc3\xa4 voivat hinnan lis\xc3\xa4ksi olla esimerkiksi laatu, kokemus, aikataulujen yhteensopivuus jne.'